20.06.2017

Skorstein inntil brennbart og retningslinjer rundt det.

Dette skrivet er laga for å unngå feil i ein byggeprosess/oppussingsfase. Det har fram gjennom tida vore nokre tilfelle av misforståelse, feil råd/tegningar og feilvurderingar som kan føre til brannfare, og manglar som vert påpeika ved tilsyn.

Byggforskblad « nr.752.135 april 2013 eldre regler for ildsteder og skorsteiner», viser på ein god måte kva som er å rette seg etter når det gjeld eldstadar, tegl og elementskorsteinar (Leca, Icopal, Schiedel o.l.)

Byggforskblad «nr. 552.135 mars 2011 ildsteder og skorsteiner», dreiar seg om eldstadar og skorsteinar med dokumentasjon og viser f.eks korleis innbygging av stålskorstein kan gjerast.

Har du ikkje tilgang til desse byggforskblada er ein del teke med under.

**Hovudlinjene i regelverket er:**

Teglskorstein: Så lenge det har eksistert forskrifter på området har det vore at alle sider skal vere tilgjengeleg for ettersyn, det skal vere minst 23 cm frå innvendig røykløp til brennbart og 10 cm frå utside skorstein til brennbart. Unntak er kun teglskorstein med luftekanal som kan ha den sida med luftekanalen inntil brennbart, og heilsteinskorstein (23 cm tjukke sider) som kan ha ei side inntil brennbart dersom den er i topp stand og ikkje inneheld beksot.

Overflata kan kun tildekkast med tapet med svak rivestyrke, keramisk flis e.l som som er limt til skorsteinen slik at eventuell sprekk i skorsteinen vert synleg. Enkelte brannmurplater kan på spesielle vilkår brukast.

**Alle typer gipsplater eller frittståande murverk er ikkje tillatt lagt utanpå.**

Krava som er sett er pga det kan oppstå svært høg varme inne i ein skorstein og for denne typen vil det føre til at alle sidene vert varme, ikkje berre dei ein eventuelt ser. Oppvarma treverk vert med tida meir lettantenneleg.

Elementskorstein eitsjikt: Anki, Yoga og Icopal P4 er eksempel på skorsteinar der røykløp og ytterelement er produsert i eit stykke. Desse miste godkjenninga etter få år. Dei kunne stå inntil brennbart på **ei** side dersom visse tiltak var gjort.

Tildekking av dei tre synlege overflatene er som på teglskorstein.

Elementskorstein to og tresjikt: Leca, Schiedel og Icopal er eksempel på skorsteinar der røykløp og ytterelement ikkje heng saman og er delt med isolasjon og/eller luftspalte. Desse kan stå inntil brennbart på to sider, og to sider skal vere tilgjengeleg for ettersyn der eventuell tildekking har same krav som for teglskorstein.

Luftspalta er for å sleppe ut varme og er den støypt tett på toppen eller blokkert med f.eks skorsteinshatt er kjølinga redusert og skorsteinen er ikkje montert etter monteringsanvisning.

Sotluke/feieluke og røykrør frå eldstad har normalt krav til 30 cm avstand til brennbart i alle retningar.

Eldstad uten dokumentert oppstillingsvilkår har normalt krav til 60 cm avstand til brennbart

Rune Høydal

 Feiar

 97528887